
ŠAKIŲ RAJONO SAVIVALDYBĖS TARYBA

SPRENDIMAS

DĖL ILGALAIKĖS PASKOLOS IŠ VALSTYBĖS VARDU PASISKOLINTŲ LĖŠŲ INVESTICINIAMS PROJEKTAMS FINANSUOTI ĖMIMO

2012 m. gegužės 31 d. Nr. T-199
Šakiai


Rajono savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr. 113-4290) 16 str. 2 d. 28 p., Biudžeto sandaros įstatymo (Žin., 1990, Nr. 24-596; 2004, Nr. 4-47) 10 str. 1 d. 1 p., Vyriausybės 2004 m. kovo 26 d. nutarimu Nr. 345 patvirtintų Savivaldybių skolinimosi taisyklių (Žin., 2004, Nr. 47-1557; 2012, Nr. 35-1710) 3, 12 p. ir atsižvelgdama į rajono savivaldybės kontrolierės 2012 m. kovo 12 d. išvadą Nr. S-620, nusprendžia:


1. Imti ilgalaikę iki 412,32 tūkst. eurų paskolą iš valstybės vardu pasiskolintų lėšų rajono savivaldybės administracijos vykdomiems 2007-2013 metų laikotarpiu Europos Sąjungos struktūrinės paramos lėšomis finansuojamiems projektams įgyvendinti (pridedama).

2. Leisti rajono savivaldybės administracijai 1 punkte nurodytas lėšas skolintis dalimis, neviršijant atitinkamiems metams įstatymu nustatytų skolinimosi limitų:


2.1. 2012 metais - 254,767 tūkst. eurų;


2.2. 2013 metais – 157,553 tūkst. eurų.


3. Nustatyti paskolos grąžinimo terminą iki 25 metų.


4. Nustatyti, jog rajono savivaldybė, garantuodama valstybės vardu pasiskolintų lėšų grąžinimą, sutinka, kad, uždelsus prievolių pagal garantijas vykdymą ir per Finansų ministerijos nustatytą terminą nesumokėjus nustatytos sumos, Finansų ministerija iš rajono savivaldybės biudžetui priklausančių gauti valstybės biudžeto pajamų išskaičiuotų rajono savivaldybės mokėtiną sumą.


5. Įgalioti rajono savivaldybės administracijos direktorių Juozą Puodžiukaitį pasirašyti ilgalaikės paskolos sutartį su Lietuvos Respublikos finansų ministerija.


6. Pripažinti netekusiais galios rajono savivaldybės tarybos:


6.1. 2010 m. birželio 30 d. sprendimo Nr. T-202 „Dėl rajono savivaldybės tarybos 2010 m. kovo 25 d. sprendimo Nr. T-81 dalinio pakeitimo“ 7.3. eilutę.

6.2. 2012 m. kovo 29 d. sprendimą Nr. T-149 „Dėl rajono savivaldybės 2010 m. kovo 25 d. sprendimo Nr. T-81 „Dėl ilgalaikės paskolos iš valstybės vardu pasiskolintų lėšų investiciniams projektams finansuoti ėmimo“ dalinio pakeitimo“.
Meras




         Juozas Bertašius

